  Виталий Пронин Ф. ГубаевФото: Кун Кенешлэн пресс-службаезТуннэ ортчиз Иж город Думалэн нырысетӥ сессиезСизьыметӥ ӧтчамысь депутатъёс бырйизы кивалтӥсьсэс.«Огъя Россия» фракция та интые ӵектӥз Фарит Губаевез. Сое сяна, кивалтӥсе мукет адямиос ӵектэмын ӧй вал ни. Лушкем куара сётонын Ф. И. Губаев понна дур басьтӥз 31 депутат, 3-ез пумит луиз. Озьыен, со 5 ар ӵоже кивалтоз Ижлэн парламентэныз. — Фарит Ильдусович 2,5 ар ӵоже Кун Кенешын депутат луыса тыршемын, рос-прос тыршиз закон кылдытъян удысын, — сессие люкаськем депутатъёслы вазиськиз Кун Кенешлэн Тӧроез Владимир Невоструев. — Со сяна, со кема аръёс ӵоже тырше ни жилищно-коммунальной хозяйствоын — валтэ «ЖРП8 Групп» управляющей компаниез. Ӟеч тодэ та удысын кылдӥсь ужпумъёс, соосты палэнтон амалъёс сярысь. Оскисько, со шоркармес азинтыны сюлмаськоз.Ф. И. Губаев ивортӥз азьланезлы чаклам ужпумъёс сярысь. Ваньмыз соос герӟаськемын Ижез азинтонэн, шоркарысь калыклэсь улонзэ ӟечомытонэн, нацпроектъёсты быдэстонэн. Eлена Никитина  